﻿elder people, ageing process, retiring age, retiring process Considerente generale Sunt considerate a fi persoane vârstnice, cele care se află în perioada în care se manifesta un declin pe plan fiziologic, psihologic şi social, ca urmare a evoluţiei fireşti din punct de vedere biologic Îmbătrânirea este ansamblul proceselor pe care le suferă un organism, după faza sa de dezvoltare (Fontaine 2007) Îmbătrânirea şi bătrâneţea, nu sunt sinonime, deoarece bătrâneţea este starea care caracterizează grupa de vârsta a persoanelor de peste 60 de ani Îmbătrânirea este procesul prin care individul parcurge drumul de la normal la patologic, diferenţa dintre acestea două fiind de grad, nu de natură Prin urmare, diferenţele dintre indivizi, sunt determinate de gradul de instalare a diferitelor limitări funcţionale, efectele timpului fiind ireversibile, bătrâneţea ducând inevitabil la o stare patologică de senilitate şi demenţă Declinului biologic, nu se manifestă uniform la toţi indivizii În faţa îmbătrânirii nu suntem egali, starea de sănătate influenţează foarte mult procesul de îmbătrânire, deoarece nu toate organele şi funcţiile noastre psihologice îmbătrânesc în acelaşi ritm, unele-şi păstrează capacităţile iar altele se deteriorează suferind chiar un proces patologic Ştiinţa care studiază toate modificările morfologice, fiziologice, psihologice şi sociale, pe care timpul le imprimă asupra organismului uman, este gerontologia Ştiinţa care studiază mijloacele de luptă împotriva efectelor îmbătrânirii şi se ocupă cu aspectul terapeutic al gerontologie, este geriatria Cu toate că procesul de îmbătrânire se manifestă diferit de la un individ la altul, literatura de specialitate, stabileşte totuşi diferite periodizări ale vârstelor Astfel, Organizaţia Mondială a Sănătăţii consideră: - vârsta mijlocie, medie sau de tranziţie, ca fiind vârsta până la 59 de ani - Perioada vîrstnică fiind ăntre 60 şi 74 de ani - Bătrâneţea, după 75 de ani - Longevitatea, fiind perioada de după 85 de ani Alte subdiviziuni: - bătrâni-tineri: 60/65-75 ani - Bătrâni-bătrâni: peste 75 de ani 72 Conform tipului fundamental de activitate ( Verza 1981) avem: a) Subperioada de trecere la bătrâneţe : 65 -75 de ani b) Subperioada bătrâneţii medii: 75-85 de ani c) Subperioada marii bătrâneţi : peste 85 de ani Periodizările diferite ale cercetătorilor din domeniul psihologiei vârstelor, sunt datorate diferenţelor individuale în ceea ce priveşte manifestarea procesului de îmbătrânire Aceste manifestări, determină prin apariţia lor schimbări în comportamentul indivizilor Manifestările comportamentale diferite, ca urmare a apariţiei procesului de îmbătrânire, sunt interesante din perspectiva capacităţii funcţionale a individului, deoarece aptitudinea individului de a realiza activităţi cotidiene, va determina definirea rolului şi statutului său social Gradul în care un individ de vârsta a treia, este capabil să efectueze diferite activităţi cotidiene, determină trei categorii funcţionale, după cum urmează: - independenţii, sunt persoanele care fară nici o dificultate îndeplinesc toate activităţile cotidiene cu care se confruntă - fragilii, sunt persoanele care întâmpină dificultăţi în îndeplinirea unor activităţi cotidiene - dependenţii, sunt cei care nu pot realiza singuri mai mult de o activitate şi grupează persoane de peste 75-85 de ani, fiind considerate a fi persoane de vârsta a patra Evaluarea şi încadrarea persoanelor vârstnice în grade de dependenţă, se face conform H G NR 886/05 10 2000 pentru aprobarea „Grilei naţionale de evaluare a nevoilor persoanelor vârstnice” Procesul de îmbătrânire, are o dimensiune socio-psiho-medicală, diferenţele individuale fiind mai pregnante ca la persoanele tinere, datorită experienţei de viaţă mai bogată, obiceiurilor adânc înrădăcinate, experienţei profesionale îndelungate, reacţiei în faţa bolilor, toate aceste aducând în plan social o construcţie socială a bătrâneţii Îmbătrânirea din punct de vedere social Este important cum dau persoanele de vârsta a treia, sens propriei existenţe Din punctul de vedere al modelului individualist de adaptare la îmbătrânire, există trei factori care condiţionează adaptarea: - tipul de personalitate - satisfacţia existenţială - integrarea socială Ca urmare a combinării acestor trei factori, se identifică gradul de maturizare al individului de vârsta a treia, rezultând patru stiluri dominante de viaţă: - Familist - Persoană care locuieşte singură - Persoană care apreciază confortul - Persoană care trăieşte din plin Pentru persoanele care nu se încadrează în categoria persoanelor de vârsta a treia, este uşor să cadă pradă subiectivismului, deoarece reprezentarea socială a vârstnicului este de persoană care nu mai poate oferi nimic, in afara sprijinului oferit familiei Diferitele manifestări ale îmbătrânirii, fac imposibilă însă generalizarea de tipul „ toţi pensionarii trebuie sa stea acasă cu nepoţii”, sau „bătrânii nu mai trebuie sa fie interesaţi de politică”, deoarece diversitatea realităţilor bătrâneţii şi a formelor de îmbătrânire, aduc alte niveluri de aspiraţii, iar idealurile sociale ale omului se modifică, societatea fiind obligată să cunoască şi să facă posibilă, aceste manifestări Vârsta a treia, este o perioadă foarte solicitantă, deoarece acum apar schimburi dramatice cum ar fi pensionarea, pierderea partenerului de viaţă, apariţia şi accentuareaa bolilor, care fac tot mai greu de păstrat autonomia, părăsirea locuinţei, mutarea eventual intr-o institutie de îngrijire sau pregătirea pentru moarte, iar toate acestea solicită individului să se schimbe şi să se adapteze Societatea actuală valorizează diferit persoanele vârstnice, comparativ cu societăţile 73 tradiţionale în care bătrânii erau valorizaţi Astăzi bătrânii reprezintă o problemă socială, încheierea activităţii profesionale îi transformă în „ întreţinuţi”, iar vărstnicii trăiesc cu sentimentul inutilităţii şi al marginalizării Pensionarea Reacţiile indivizilor la momentul pensionării este specific fiecăruia, ceea ce determina o diversitate de modalităţi de adaptare Momentul pensionării, poate fi un factor major de stres mai ales la bărbaţi şi se poate manifesta prin crize, tulburări de adaptare, chiar moarte socială Motivul pentru care bărbaţii reacţionează cu o intensitate mai mare la momentul pensionării, este cauzat de gradul de implicare mai mare al bărbaţilor în viaţa profesională, comparativ cu feme ile care sunt angajate în paralel şi în activităţile casnice, care după pensionare reprezintă sarcina lor principală, ceea ce le face să treacă mai uşor de pragul pensionării Pentru bărbat, momentul pensionării reprezintă pierderea rolurilor şi a statusului care au fost cu greu câştigate, pierderea este cu atăt mai tare resimţită, cu cât autoritatea sa profesională şi rolul său social erau mai mari Atitudinea faţă de pensionare, este condiţionată şi de factori de mediu rural sau urban, deoarece în mediul rural activitatea profesionala, a fost continuată în timpul liber cu activităţi gospodăreşti, în schimb cei din mediul urban s-au dedicat in totalitate activităţii profesionale, iar momentul pensionării reprezintă o întrerupere bruscă a rutinei zilnice, fiind accentuat sentimentul inutilităţii, iar reacţiile adaptative sunt întârziate Indivizii cu un nivel de şcolarizare mediu, acceptă mai uşor că nu mai sunt folositor din punct de vedere profesional, se conformează statutului nou şi nu intreprind nimic pentru al schimba Din perspectiva activităţilor dominante care dau sens vieţii persoanelor pensionate, există cinci tipologii( Guillemard 1972): - pensionare retragere Persoana desfăşoară activităţi destinate întreţinerii vieţii, se retrage din viaţa socială, se deplasează puţin în afara casei, este vorba de „moartea socială” - Pensionare-vârsta a treia Persoana se implică în activităţi creatoare pentru suplinirea activităţii profesionale Orientarea pensionarului este spre lectură, grădinărit, etc, activităţi desfăşurate în compania altor persoane - Pensionare consum Se manifesta fie prin activităţi de petrecere a timpului liber prin participarea la diferite excursii, vacanţe, spectacole, fie prin activităţi desfăşurate în familie şicu membrii acestora - Pensionare revendicare Este vorba de pensionarul activ, care-şi dedică timpul liber activităţilor de obţinere a drepturilor persoanelor de vârsta a treia, ca urnare a faptului ca se simte permanent nedreptăţit, discriminat - Pensionare participare Este persoana care este mare consumator mass-media, este foarte puţin implicat social Legătura dintre resurse şi practici este următoarea: - pensionarea de tip retragere, este condiţionată de absenţa acumulărilor şi a potenţialităţilor - Pensionarea de tip revendicare, este condiţionată de existenţa doar a unui tip de resurse - Pensionarea participare, este condiţionată de existenţa unor potenţionalităţi şi a unor acumulări - Pensionare-vârsta a treia, este caracterizată de existenţa a două tipuri de resurse dar de facturi inegale - Pensionarea de tip consum, este determinată de existenţa acumulărilor Pierderea rolurilor Pentru a putea discuta despre rolurile persoanelor vârstnice se impun teme de reflecţie după cum urmează: - inaintarea în vârstă, este izvor de bucurie ca urmare a independenţei financiare şi a timpului liber din abundenţă ? 74 - vârstnicii percep retragerea din activitate, ca fiind bine-meritată după foarte mulţi ani de efort neintrerupt ? - achiziţionarea unor roluri noi după pensionare, este condiţionată de o anumită competenţă şi disponibilitate prezentă încă din din viaţa activă profesional ? - strategiile de coping influenţează modul în care se adaptează vârstnicul la pierderea rolurilor odată cu înaintarea în vârstă ? Rolurile persoanelor vârstnice se schimbă odată cu vârsta, chiar şi aşteptările generaţiilor mai tinere sunt diferite în funcţie de vârsta persoanelor vârstnice Rolurile pe care le pierd, ca urmare a pierderii locului de muncă, a partenerului de viaţă sau a limitărilor funcţionale, obligă persoanele vârstnice, la adoptarea altor roluri, proces care este inclus în adaptarea individului la procesul de îmbătrânire Societatea se schimbă, implicit rolurile şi aşteptările societăţii privitor la modul în care vârstnicii exercită aceste de aceste roluri, se schimbă Vârstnicii din ziua de azi, sunt mai puţin singuri, nivelul de şcolarizare a crescut, ponderea nu mai este reprezentată de agricultori aşa cum era acum 30 de ani, iar din punct de vedere economic, cei care au lucrat şi lucrează încă în agricultură, contribuie la fondul de pensii Speranţa de viaţă a crescut, ca urmare a progreselor în medicină şi a confortului sporit Vârstnicii din ziua de azi, sunt mult mai toleranţi în ceea ce priveşte avortul şi a divorţul In ceea ce priveşte rolurile, persoanele vârstnice, nu pierd doar din roluri şi câştigă altele, ca urmare a nevoii de adaptare la noile realităţi cu care se confruntă, ci pierd şi din consistenţa rolurilor pe care le mai pot îndeplinii, datorită confuziei societăţii în ceea ce priveşte rolul persoanei vârstnice Persoanele de vârsta a treia, au asociate roluri de adult în societate, conform cărora se aşteaptă de la ei implicarea în activităţi, rezolvarea de probleme, iniţiativă, iar pe de altă parte vârstnicii sunt consideraţi neputincioşi Nu puţine sunt situaţiile în care persoane înaintate în vârstă, care din diferite motive şi-au pierdut locul de muncă, nu-şi mai găsesc un alt loc de muncă, tocmai datorită imaginii de persoane, care nu mai sunt capabile, să se ridice la nivelul aşteptărilor de la noul loc de muncă Gradul în care sunt afectate persoanele vârstnice de pierderea rolurilor, precum şi disponibilitatea de a se adapta noilor roluri, este strâns legată de domiciliu, vecinătate, capacităţile fizice, valorile personale, religie, etnie, abilităţi, statut socio -economic, relaţiile cu membrii familiei şi cu rudele Reacţia de adaptare a persoanelor vârstnice, în faţa pierderii rolurilor, este diferită de la un individ la altul, totuşi se constată o influenţare a comportamentelor adaptative, de dinamica personalităţii şi de modelele de activitate din viaţa activă Se constată o păstrare a preocupărilor, a preferinţelor pentru un nucleu de activităţi pe toată durata vieţii, chiar dacă frecvenţa efectuării acestor activităţi este condiţionată de starea de sănătate şi de schimbările survenite în viaţa individului Vârstnicii în încercarea de a face faţă realităţilor cu care se confruntă, substituie rolurile pierdute, cu unele similare, în încercarea de a menţine modalităţi tipice de adaptare la mediu Astfel persoanele care au fost comode toată viaţa şi mari consumatoare de mass-media, după pensionare, nu au cum să devina persoane active, tot aşa de bine o persoană foarte activă, nu va putea abandona acest stil de viaţă, decât dacă starea de sănătate îi va cere acest lucru Îmbătrânirea cu succes, este condiţionată de o personalitate integrată pe toată perioada vieţii Problemele persoanelor de vârsta a treia, devin teme de reflecţie atât la nivel naţional, cât şi la nivel european, din dorinţa de a oferi servicii adaptate nevoilor diferite ale acestor persoane Politicile pentru persoanele vârstnice, trebuie să ţină cont de opiniile şi dorinţele acestor oameni, dar şi de posibilităţile fizice pe care le au, iar deciziile majore cum ar fi stabilirea vârstei de pensionare care se doreşte a fi de 65 de ani, să fie nuanţată de exemplu prin asigurarea dreptului persoanei, de a decide singur vârsta de pensionare în intervalul 60-65 de ani 75 CONCLUZII Vârstnicii trebuie să-şi păstreze demnitatea, acest lucru se poate realiza doar dacă rămân activi, dacă sunt valorizaţi, dacă pot fi utili, acest lucru face posibilă activarea resurselor care rămân inactive, deoarece sunt ascunse sub statutul neputinţei asociate vârstei, asociate persoanelor p e care îi numim „bătrâni” BIBLIOGRAFIE 1 SCHIOPU, Ursula; Verza, E , Psihologia vârstelor, EDP, Bucureşti, 1981 2 GUILLEMARD, A M , La Retraite, une mort sociale, Mouton, Paris, 1972 3 GÂRLEANU-ŞOITU, Daniela, Vârsta a treia, Institutul European, 2006 4 FONTAINE, Roger; Psihologia îmbătrânirii, Polirom, Iaşi, 2008 5 H G nr 886/05 10 2000 pentru aprobarea Grilei naţionale de evaluare a nevoilor persoanelor vârstnice 76